CELEX: 62010TN0203
Language: fi
Date: 2010-04-30 00:00:00
Title: Asia T-203/10: Kanne 30.4.2010 — Stichting Woonpunkt ym. v. Euroopan komissio

3.7.2010   
            
            
               FI
            
            
               Euroopan unionin virallinen lehti
            
            
               C 179/51
            
         Kanne 30.4.2010 — Stichting Woonpunkt ym. v. Euroopan komissio
   (Asia T-203/10)
   2010/C 179/87
   Oikeudenkäyntikieli: hollanti
   
      Asianosaiset
   
   
      Kantajat: Stichting Woonpunkt ym. (Beek, Alankomaat), Stichting Com.wonen (Rotterdam, Alankomaat), Woningstichting Haag Wonen (‘s-Gravenhage, Alankomaat), Stichting Woonbedrijf SWS.Hhvl (Eindhoven, Alankomaat) (edustajat: asianajajat E. Henny, T. Ottervanger ja P. Glazener)
   
      Vastaaja: Euroopan komissio
   
      Vaatimukset
   
   
               —
            
            
               olemassa olevaa tukijärjestelmää koskeva komission päätös on kumottava SEUT 263 artiklan mukaisesti
            
         
               —
            
            
               uusia tukia koskeva komission päätös on kumottava SEUT 263 artiklan mukaisesti
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat, että tuomioistuin kumoaa valtiontuista nro E 2/2005 ja N 642/2009 (Alankomaat) — sosiaalisen asuntotuotantoalan yhtiöille myönnetty olemassa oleva tuki ja erityinen hanketuki, 15.12.2009 tehdyn komission päätöksen K(2009) 9963 lopullinen.
   Kantajat vetoavat ensimmäisen vaatimuksensa tueksi kahdeksaan kanneperusteeseen. Kanneperusteet, joihin ne vetoavat, ovat samat kuin asiassa T-202/10, Stichting Woonlinie ym. v. komissio.
   Kantajat esittävät toisen vaatimuksensa tueksi kolme lisäkanneperustetta.
   Ensinnäkin komissio on rikkonut SEUT 107 ja 108 artiklaa ja asetusta N:o 659/1999 (1), koska se on katsonut taantuvien taajama-alueiden tukihankkeet olemassa olevan tukijärjestelmän osaksi ja määrännyt ehdoista sitovasti asetuksessa N:o 659/1999 säädettyä menettelyä noudattamatta.
   Kantajat esittävät toiseksi, että komissio on olettanut virheellisesti, että asiassa Altmark annetussa tuomiossa (2) oleva neljäs peruste ei täyty, koska sosiaalisen asuntotuontantoalan yhtiöitä ei ole valikoitu julkisessa hankintamenettelyssä. Kantajien mukaan komission olisi pitänyt varmistaa näin ollen pelkästään se, että toimi ei johda tehottomuuteen.
   Neljänneksi kantajat katsovat, että komission olisi pitänyt tutkia, olivatko yleisiin taloudellisiin tarkoituksiin liittyvistä palveluista maksettavat korvaukset ylisuuria.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).
   
      (2)  C-280/00, Altmark Trans ja Regierungspräsidium Magdeburg, tuomio 24.7.2003 (Kok., s. I-7747).